BBC Hausa - News - Majalisar Libya ta zabi shugaba
Majalisar Libya ta zabi shugaba
An sabunta: 10 ga Agusta, 2012 - An wallafa a 07:50 GMT
Murna a Libya
Sabuwar zababbiyar majalisar dokokin Libya ta zabi tsohon jagoran 'yan adawa Muhammad Megar-yef a matsayin shugaba.
Mr. Megar-yef zai jagoranci majalisar wurin sauke nauyinta na nada firaminista da kuma tafiyar da kasar kafin samar da sabon tsarin mulki a badi tare da gudanar da zaben majalisa na gama-gari.
Sabon shugaban, mutum ne mai sassaucin ra'ayin addinin Islama kuma jagora ne a kungiyar 'yan adawa mafi dadewa a kasar, wacce ta kwashe shekaru da dama ta na yunkurin hambarar da gwamnatin Gaddafi.
Mr Megaryef ya yi gudun hijira na tsawon shekaru ashirin inda ya zauna a Amurka da kuma wani dan zama da ya yi a Birtaniya.
An mika mulki ga Majalisa a Libya9 Agusta, 2012, Afrika
Za a mika mulki ga zababbiyar majalisar dokoki a Libya8 Agusta, 2012, Sauyi a kasashen Larabawa
An bayyana sakamakon zaben majalisa a Libya18 Yuli, 2012, Afrika